《同杨希仲吴子进李希孝张景良北关纳凉晚过大》
宋代·晁补之

君不见少陵翁，昔时亦厌在泥滓。
青鞋布袜翁自喜，上关流水滓城来。
青苹之末风未已，驾言出游我无酒。
张侯为致尊中旨，可怜筑室宁封池。
下有千房并万蕊，官曹十九民事聒。
况乃坐堂环榜捶，扬波沐发安在哉。
我曹官冷奚不来，日长飞鸟困塌翼。
龟出仰喙鱼张腮，南箕不哆少女默。
焦暍坐恐昆虫猜，杨君尝揽辔。
独出无把袂，古藏大般若。
中天立华厦，同游得吴李。
张子亦予社，登临物色为我豪。
长空吹雨来萧骚，原为起
伏河出没。
雾作吞吐山卑高，君不见幕中群公府曹掾。
清谈接武金闺彦，平明趋府罢亭午。
宁有食顷坐闲燕，我曹放意诚崛奇。
王事鞅掌惭周诗，嵇康不堪章服裹。
此事恐得通人嗤，李侯挽我未宜下。
世间一笑如此寡，鄙夫敢慕从事贤。
少日采薪勤两肩，草玄亦投阁。
醉者坠不愕，安能学丁君。
高举似黄鹤，一廛平生事。
百壶中虑廓，且当俛仰宇宙间。
子欲观海须观澜，所思安在良阻艰。
李侯有嘉意，语若茧绪曳。
不应开口烦睥睨，爱身为物太早计。

作者简介：晁补之（公元1053年—公元1110年），字无咎，号归来子，汉族，济州巨野（今属山东巨野县）人，北宋时期著名文学家。为“苏门四学士”（另有北宋诗人黄庭坚、秦观、张耒）之一。曾任吏部员外郎、礼部郎中。 工书画，能诗词，善属文。与张耒并称“晁张”。其散文语言凝练、流畅，风格近柳宗元。诗学陶渊明。其词格调豪爽，语言清秀晓畅，近苏轼。但其诗词流露出浓厚的消极归隐思想。著有《鸡肋集》、《晁氏琴趣外篇》等。